సంతోష్ గంగ్వార్

సంతోష్ కుమార్ గంగ్వార్ (జననం 1948 నవంబరు 1) భారతదేశానికి చెందిన రాజకీయ నాయకుడు. ఆయన ఎనిమిది సార్లు లోక్‌సభకు ఎంపీగా ఎన్నికయ్యాడు. సంతోష్ కుమార్ గంగ్వార్ 2017 సెప్టెంబరు 3 నుండి 7 జూలై 2021 వరకు నరేంద్ర మోదీ మంత్రివర్గంలో కేంద్ర కార్మిక శాఖ మంత్రిగా పనిచేసి మంత్రివర్గ పునర్వ్యవస్థీకరణ కారణంగా 2021 జూలై 7న మంత్రి పదవికి రాజీనామా చేశాడు.

సంతోష్ గంగ్వార్‌ను 2024 జూన్ 27న రాష్ట్రపతి ద్రౌపది ముర్ము జార్ఖండ్ గవర్నర్‌గా నియమించారు.

రాజకీయ జీవితం
గంగ్వార్ 1989లో 9వ లోక్‌సభకు బరేలీ నుండి బీజేపీ అభ్యర్థిగా పోటీ చేసి తొలిసారి ఎంపీగా అడుగుపెట్టాడు. ఆయన1996లో బీజేపీ ఉత్తరప్రదేశ్ ప్రధాన కార్యదర్శిగా నియమితుడయ్యాడు. గంగ్వార్ తరువాత 2009 వరకు వరుసగా ఆరు సార్లు ఎంపీగా ఎన్నికై 14వ లోక్‌సభలో బీజేపీ పార్టీ చీఫ్ విప్‌గా నియమితుడై, 2009లో జరిగిన 15వ లోక్‌సభకు జరిగిన ఎన్నికల్లో ఓడిపోయాడు.

గంగ్వార్ 2014లో 16వ లోక్‌సభకు తిరిగి ఎంపీగా ఎన్నికై 2014 మే 26 నుండి 2016 జూలై 5 వరకు జౌళి శాఖ సహాయ మంత్రిగా, ఆ తర్వాత 5 జూలై 2016 నుండి 2017 సెప్టెంబరు 3 వరకు ఆర్థిక శాఖ సహాయ మంత్రిగా పనిచేశాడు.

సంతోష్ గంగ్వార్‌ను 2024 జూన్ 27న రాష్ట్రపతి ద్రౌపది ముర్ము జార్ఖండ్ 12 వ గవర్నర్‌గా నియమించారు. 

 సందర్శించిన దేశాలు 
వఇజ్రాయెల్, జపాన్, యునైటెడ్ స్టేట్స్, UK, అర్జెంటీనా, చైనా, దక్షిణాఫ్రికా, స్విట్జర్లాండ్

మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1948 జననాలు
వర్గం:జార్ఖండ్ గవర్నర్లు
వర్గం:ఉత్తర ప్రదేశ్ రాజకీయ నాయకులు